《次韵刘宽夫》
宋代·李弥逊

向来志功名，唯恐着鞭后。
老来倦轩冕，待兔但知守。
晨昏课朱墨，岁朋计升斗。
微官成底事，坐费白驹昼。
晚从松生游，忘言到心友。
十年成莫逆，百念付乌有。
谁念头愚溪，未种柳州柳。
有如压糠覈，责以出醇酎。
苍官与青士，赖尔对卮酒。
不知我形秽，浪处珠玉右。
刘侯妙雕琢，真是运斤手，
鹏风若有待，豹雾恐难入。
清池环小翠，一室仅十肘。
胸中着云梦，不数渭川亩。
嗟予远世心，大似与君偶。
拟歌于蔿于，击节和鸣玖。
觅句了不工，青灯坐搔首。

作者简介：李弥逊（1085～1153）字似之，号筠西翁、筠溪居士、普现居士等，吴县（今江苏苏州）人。大观三年（1109）进士。高宗朝，试中书舍人，再试户部侍郎，以反对议和忤秦桧，乞归田。晚年隐连江（今属福建）西山。所作词多抒写乱世时的感慨，风格豪放，有《筠溪乐府》，存词80余首。